ПРОТОКОЛ № 2

от заседанието на Комисия по правни въпроси съвместно с Комисия „Професионална квалификация, информационни технологии и статистика“
на Висшия съдебен съвет, проведено на 13 януари 2016 г.

Днес, 13 януари 2016 г., сряда от 11.00 ч. в сградата на Висшия съдебен съвет, се проведе заседание на Комисията по правни въпроси и Комисия „Професионална квалификация, информационни технологии и статистика“ на ВСС в състав:
     	     ПРЕДСЕДАТЕЛИ:     	ЮЛИАНА КОЛЕВА
РУМЕН ГЕОРГИЕВ						
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
НЕЗАБРАВКА СТОЕВА
МАРИЯ КУЗМАНОВА
ЕЛКА АТАНАСОВА 
ГАЛИНА КАРАГЬОЗОВА
ДАНИЕЛА КОСТОВА
МИХАИЛ КОЖАРЕВ

На заседанието присъства Димитър Тончев – главен секретар на ВСС и експертните сътрудници на комисиите: Саша Харитонова –  директор на дирекция „Правна”, Валери Михайлов – директор на дирекция „ИТСС“, Мирослава Чирпъкова – началник отдел „ИООСВ“, Светослав Неделчев – началник отдел „ИОВСС“ и Мартин Величков – главен експерт – юрисконсулт в дирекция „Правна“.

Д Н Е В Е Н   Р Е Д:

1. ОТНОСНО: Обсъждане начина на явно гласуване при вземане на решения в заседанията на Висшия съдебен съвет.

КОМИСИЯТА ПО ПРАВНИ ВЪПРОСИ И КОМИСИЯ „ПРОФЕСИОНАЛНА 
КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА“
Р Е Ш И Х А:
1.1.  ПРЕДЛАГАТ в заседанието на Висшия съдебен съвет на 14.01.2016 г., гласуването по всички точки от дневния ред да се осъществява с вдигане на ръка от всеки от членовете на Висшия съдебен съвет, при покана от председателстващия заседанието. Отчитането на резултатите да се осъществява чрез преброяване на гласовете от главния секретар на ВСС или от определено от него лице, и отразяване в протокола.

1.2. ПРЕДЛАГАТ на Висшия съдебен съвет да ВЪЗЛОЖИ на Комисията по правни въпроси и Комисия „Професионална квалификация, информационни технологии и статистика“ изработването на временни правила за провеждане на явното гласуване.

1.3. ПРЕДЛАГАТ на Висшия съдебен съвет да СВИКА заседание на Висшия съдебен съвет за приемане на временни правила за провеждане на явното гласуване на 20.01.2015 г.

1.4. Внася предложението за разглеждане в заседание на Висшия съдебен съвет, насрочено за 14.01.2016 г.

ПРЕДСЕДАТЕЛ
НА КОМИСИЯТА ПО ПРАВНИ ВЪПРОСИ: /П/		     
                          ЮЛИАНА КОЛЕВА

ПРЕДСЕДАТЕЛ
НА КОМИСИЯ „ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА“:/П/		                                                                РУМЕН ГЕОРГИЕВ